Document ID: /roh_data/filtered/fineweb-2-filterrobots_roh.jsonl.gz/392

Quest’emna è vegnì enconuschent, che la Bergsenn SA, ina figlia da la Migros, na vul betg prolungar il contract da fittanza che scada la fin da quest onn. Ils purs da Savognin n’han betg anc decidì, sch’els vulan acceptar il nov contract da latg da la Bergsenn SA. Quella vul cumprar vinavant il latg dals purs, però elavurar quel a Mustér en la Sennaria Surselva. Sco quai che Luzi Steier, il president da la Societad da chascharia Savognin ha ditg, ins speria che la chascharia na stoppia betg vegnir serrada l’auter onn, el spera da chattar in nov fittadin per la chascharia.